Auðvitað var beðið eftir United með lagið sem andstæðingar Liverpool hafa af einhverjum undarlegum ástæðum dreymt um að heyra á Anfield í nokkra mánuði . Þetta gat ekki verið mikið fullkomnari tímasetning en í uppbótartíma gegn United til að gulltryggja sigurinn og svo gott sem afgreiða deildina í leiðinni . Þetta var besta fótboltahelgi á miðju tímabili í sögu enska boltans og það var hrikalega gaman að ræða hana . Eðlilegt line-up að þessu sinni og upphitun fyrir Pub Quiz í bónus þar sem SSteinn og Maggi mættust . Stjórnandi : Einar MatthíasViðmælendur : SSteinn og Maggi Liverpool tók enn eitt tröllaskrefið í átt að langþráðum Englandsmeistaratitli í dag þegar liðið vann Man Utd 2 - 0 á Anfield og situr nú á sextán stiga forystu á Man City og eiga leik inni . Liðið þarf því aðeins að tryggja sér 30 stig úr síðustu sextán umferðunum til að tryggja sér titilinn óhátt því hvað önnur lið gera . Klopp stillti upp óbreyttu byrjunarliði frá sigurleiknum gegn Tottenham um síðustu helgi og var leikplanið heilt yfir mjög svipað , Lallana kom inn á svipuðum tíma í báðum leikjunum fyrir Chamberlain og hjálpaði Liverpool að sigla þessum þremur stigum heim . Hinir og þessir spekingar , þar á meðal Ole Gunnar Solskjær og einhverjir sparkspekingar , voru voða duglegir við að hype-a upp styrkleika Man Utd , troða ákveðnum leikmönnum þeirra í þessi klassísku “ hefðbundnu lið ” , bera saman markaskorun þeirra framherja og markskorun framherja Liverpool og þar fram eftir götunum . Leikurinn var flautaður á og var mikill gæðamunur á liðunum ansi augljós strax . Það var Virgil van Dijk sem kom Liverpool yfir með kraftmiklum skalla á 14. mínútu eftir hornspyrnu Trent Alexander Arnold . Þeir Harry Maguire og Brandon Williams áttu ekki roð í Hollendingin þegar hann réðst á boltann . Hann skoraði þar með áttunda markið sitt frá því að hann skoraði sitt fyrsta á síðustu leiktíð og hefur engin varnarmaður í deildinni skorað jafn mörg mörk á þessum tíma og hann . Þetta var fjórða markið hans á leiktíðinni og Hollendingurinn sem svikinn var af Ballon d’Or valinu heldur áfram að vera alveg hreint út sagt ótrúlegur . Van Dijk kom aftur við sögu skömmu síðar þegar hann hoppar upp í lausan bolta við David De Gea sem nær ekki að grípa boltann sem endaði hjá Firmino sem skoraði stórglæsilegt mark . Það fór í VAR og dæmt var brot á Van Dijk og slapp þar De Gea ansi vel þar sem mér fannst hann bara algjör ræfill í þessu atviki en áfram hélt leikurinn . Chamberlain átti geggjaða stungusendingu á Wijnaldum sem slúttaði boltanum svo vel í netið en var rétt fyrir innan og markið dæmt af vegna rangstöðu . Á skömmum tíma tókst Liverpool að koma boltanum þrisvar í netið hjá Man Utd en sat aðeins á einu marki og fengu fín tækifæri sem þeir nýttu ekki . Salah skaut í fótinn á sér í dauðafæri , Mane lét verja frá sér einn á móti einum og eitthvað þar eftir götunum . 1 - 0 í hálfleik og Liverpool meira en verðskuldað í forystu og hefði hún í raun átt að vera í það minnsta þrisvar sinnum stærri en hún var í raun . Seinni hálfleikurinn byrjaði af svo miklum krafti hjá Liverpool og Man Utd var í nauðvörn í upphafi þess og komust hreinlega ekki út úr sínum markteig . Þá fékk Liverpool aftur ágæt færi , Mane átti eitt þokkalegt , Henderson átti skot sem endaði í stöng og Salah skaut naumlega framhjá úr fínu færi . Aftur hefði Liverpool átt að gera út um leikinn . Þegar tæpur stundarfjórðungur var eftir fór Man Utd að sækja af meiri krafti og taka fleiri sénsa . Fækkuðu varnarmönnum fyrir sóknarmann og settu pressu á vörn Liverpool sem mér fannst þó í raun aldrei virka líkleg til að bugast . Þeir fengu ágætis hálf færi og náðu einhverjum skotum en það lá aldrei mark í loftinu hjá þeim . Í blálok leiksins handsamar Alisson boltan í teig sínum og það á að flagga rangstöðu en dómarinn notar hagnarðaregluna . Markvörðurinn er fljótur að bregðast við og dúndrar boltanum fram beint í hlaupalínu Mo Salah sem kemst inn í teiginn með varnarmann Man Utd hangandi á sér og rúllar honum í framhjá De Gea í markinu og gulltryggir sigurinn með þessu öðru marki sem hefði löngu , löngu átt að vera komið . Stemmingin eftir markið var rosalega og var Alisson fyrsti maðurinn á vettvang til að fagna með Salah ! Staða Liverpool því orðin fáranlega sterk í þessari deildarkeppni en bæði Leicester og Man City töpuðu stigum um helgina en Liverpool hefur nú unnið 21 af 22 leikjum sínum í deildinni . Fengið 64 af 66 mögulegum stigum í vetur og tekið 91 af síðustu 93 mögulegu stigum sem hafa verið í boði , 30 sigrar , 1 jafntefli og ekkert tap ! Það er fáranlegur árangur ! Heilt yfir spilaði Liverpool liðið frábærlega fannst mér . Firmino fannst mér frábær fyrstu 65 mínúturnar eða svo og Mane og Salah áttu sínar rispur en hafa þó verið betri og hefðu átt að gera betur í ákveðnum stöðum . Bakverðirnir voru flottir fram og til baka , Chamberlain átti rispur en ‘ beinagrindin ’ í liðinu með þá Wijnaldum , Henderson , Gomez og Van Dijk var í algjörum sér klassa . Henderson og Wijnaldum átu allt upp á miðjunni og stjórnuðu leiknum þaðan , hvernig miðja Liverpool er enn talin eitthvað “ veikleika merki ” og fær ekki það credit sem hún á að fá er hálf óskiljanlegt . Van Dijk og Gomez vörðust frábærlega í gegnum leikinn , einhverjir vildu troða Maguire fram yfir Joe Gomez í einhverjum samanburðum og sýndi Gomez af hverju það er afar kjánalegt að gera það . Hann á að vera sá sem Englendingar ættu að byggja vörn sína í kringum , hann er svo flottur ! Síðan hann kom inn í liðið hefur liðið haldið hreinu í síðustu sjö leikjum og virðist þurfa ansi mikið til að ætla að brjóta niður vörn Liverpool . Næsti leikur Liverpool er á fimmtudaginn þegar liðið heimsækir sprækt lið Wolves en á þriðjudaginn mun Man City eiga leik sem gæti verið erfiður en þeir mæta í heimsókn til Sheffield United . Það verður skrítið að spila aftur leik á fimmtudagskvöldi og það er eitthvað sem ég held að Liverpool muni ekki þurfa að leggja í vana sinn á næstu misserum . Vonandi sjáum við annað risa , risa stórt skref í átt að titlinum á fimmtudaginn , eftir leikinn gegn Wolves þá er prógram Liverpool nokkuð “ þægilegt ” sé það borið saman við þennan þriggja leikja kafla gegn Spurs , Man Utd og Wolves . Takist Liverpool að ná fullu húsi stiga úr þessum þremur leikjum ættu næstu leikir eftir það að skila enn fleiri sigrum í hús . Við ætlumst til þess af þessu liði að þeir geri það og það besta er að þeir gera það líka . Það er tvöfaldur leikdagur hjá okkar fólki , karlaliðið okkar fær jú United í heimsókn eins og ætti ekki að þurfa að minna neinn á , en í millitíðinni munu stelpurnar okkar heimsækja Bristol City . Okkar konur áttu að spila við United um síðustu helgi , en þeim leik var frestað vegna afleitra vallaraðstæðna á Prenton Park . Af hópnum er það annars að frétta að Missy Bo Kearns skrifaði undir fyrsta atvinnumannasamning sinn við klúbbinn , og er í framhaldi af því farin á láni til Blackburn Rovers út leiktíðina . Blackburn konur eru að spila í næstefstu deild og eru þar í tíunda sæti af ellefu liðum . Þá hlaut Niamh Charles nafnbótina leikmaður mánaðarins hjá Liverpool Women , sem þarf ekki að koma á óvart í ljósi þess að hún skoraði bæði mörkin sem liðið skoraði í desember . En að leik dagsins : Bristol City eru í næstneðsta sæti deildarinnar með 6 stig , og aðeins okkar konur fyrir neðan þær með 3 stig eftir 3 jafntefli í deildinni . Það er því líklegt að þetta verði mikill baráttuleikur og vonandi að okkar konur sýni sínar bestu hliðar . Að öllum líkindum er búið að skipta aftur í 4-3-3 , mögulega vegna þess að Kirsty Linnett er hvergi sjáanleg . Það sama á við um Fran Kitching sem hefur verið í marki í síðustu leikjum , en Anke Preuss er komin aftur í markið , og á bekkinn er mætt Eleanor Heeps en hún leikur að jafnaði með U21 liðinu , og var meðal þeirra U21 leikmanna sem var á sameiginlegri mynd af kvenna - og karlaliðunum sem var tekin í haust . Þá er afar jákvætt að sjá að bæði Jemma Purfield og Jesse Clarke eru komnar til baka úr hnémeiðslum , og byrja á bekknum . Við uppfærum svo færsluna síðar í dag með úrslitum og uppfærðri stöðu í deilinni . Leik lokið með 0 - 1 sigri Liverpool , það var Rachel Furness sem skoraði í leik nr. 2 fyrir félagið á 13. mínútu . Babajide hafði átt skot í stöng á 2. mínútu , og svo átti téð Rachel skot í slána undir lok leiksins . Bristol konur fengu kjörið tækifæri til að jafna um miðjan seinni hálfleikinn þegar þær fengu vítaspyrnu , en Anke Preuss gerði sér lítið fyrir og varði af miklu öryggi . Semsagt , fyrsti sigurinn í deildinni í höfn ! Staðan er nú þessi : Liðið er semsagt í 11. sæti af 12 liðum , og það eru einmitt Bristol konur sem eru í 12. sæti . Bæði lið eru með 6 stig , en markamunur Bristol kvenna er talsvert lélegri . Næsta lið er svo Birmingham með 7 stig , en þær eiga leik til góða . Aðeins eitt lið fellur í vor , og með svipaðri spilamennsku eru ágætar líkur á að okkar konur sleppi við fallið , þó ekki hafi það litið vel út fyrr í haust . Næsti leikur í deild er svo einmitt á móti Birmingham á Prenton Park þann 2. febrúar næstkomandi , en í millitíðinni snúa stelpurnar okkar sér að bikarkeppninni um næstu helgi . Við höldum að sjálfsögðu áfram að gera því skil . Þá er komið að síðari helming þess árlega viðburðar knattspyrnualmanaksins að erkifjendurnir sem hafa verið bestu lið Englands til skiptis síðust 50 árin leiði saman hesta sína . Straumhvörf hafa átt sér stað í hinum mikla ríg þessara tveggja turna enskrar knattspyrnu þar sem Rauði herinn frá Bítlaborginni undir stjórn keisara Klopp hefur komið sér glæsilega fyrir langefst í úrvalsdeildinni . Á meðan hafa United frá Manchester lent í mikilli niðursveiflu eftir brotthvarf Alex Ferguson en þrátt fyrir þau kaflaskil þá eru leikir liðanna alltaf með stærstu viðburðunum á knattspyrnudagatalinu . Manchester United hafa verið álíka sveiflukenndir og jó-jó þetta tímabilið . Nokkrum skrefum fram á við hefur venjulega fylgt nokkur skref afturábak þannig að ókunnugum virðist sem undarlegur norskur línudans sé í fullri sveiflu . Svo rækilega hafa Óli og hjólasveinar hans kannað fjöll og dali úrvalsdeildarinnar að Fróði og föruneytið gætu þótt mikið til ferðalagsins koma . Á línuritinu má greina Akrafjall , Skarðsheiði og Esju . Eftir fyrstu umferð mótsins voru þeir í efsta sæti á markamun en tóku svo norskt skíðastökk alla leið neðst niður í 14. sætið . En hagur strympu hefur vænkast síðan þá og í síðustu umferðum hefur rauðhvítum tekist að klifra upp í 5. sætið en þó í vænni fjarlægð frá Meistaradeildarsæti . Stigabilið í okkar eigin Rauða her eru þó massíf 27 stig og sjaldan ef nokkurn tímann verið eins mikið bil milli liðanna á þessum tímapunkti mótsins síðustu áratugi . Síðast þegar liðin mættust á Anfield með álíka stöðu í deildinni þá var það fyrir sléttum 30 árum er LFC voru ríkjandi Englandsmeistarar og Peter Beardsley setti þrennu í 4 - 0 sigri . Slíkt deildarform hefur þó sjaldan verið lykilatriði í leikjum liðanna og oft hefur liðið sem fyrir fram er álitið slakara verið meira mótiverað til að skemma fyrir velgengni þess sem hærra flýgur þá stundina . Leikirnir standa oft og falla með mistökum frekar en glæsilegri spilamennsku en vígið á heimavelli hefur verið nokkuð sterkt síðasta áratuginn eða svo . Frá september 2008 þá hafa liðin mæst 13 sinnum á Anfield og í þeim viðureignum hefur Liverpool unnið 7 sinnum , jafnteflin verið 3 talsins og gestirnir unnið 3 sinnum . Síðasti stjóri MUFC sem tapaði á Anfield var rekinn Frábær 3 - 1 sigur Liverpool í fyrra varð einmitt vendipunkturinn í stjórastarfi Jose Mourinho sem var rekinn eftir niðurlæginguna sem var meiri en lokatölur gefa til kynna . Ólíklegt er að Óli sé svo valtur í starfi þessa stundina en undir hans stjórn hefur liðið verið sérlega misjafnt og venjulega fylgir skammvinnri velgengni biturt bakslag stuttu síðar . Liverpool-menn munu auðvitað vona að sú verði rauninn á sunnudaginn þar sem að Man Utd hafa unnið síðustu tvo leiki sína þó bæðir væru reyndar á Old Trafford . Það má reyndar til sanns vegar færa að gestirnir séu einmitt skárri á útivelli þar sem þeir geta legið meira til baka og beitt hröðum skyndisóknum með sinni fljótu framlínu . Góður sigur þeirra á Man City á Etihad var einmitt gott dæmi um það og áberandi þeirra besta frammistaða á tímabilinu . Þeir hafa einnig mest megnis verið með betra móti í leikjum gegn toppliðinum og í raun bara tap gegn Arsenal á Emirates þar sem þeir voru áberandi lélegir í toppslag . Það má því alveg segja að þeir hafa verið að mæta mótiveraðir og vel undirbúnir þegar að mikið liggur við . Gestirnir verða án hinna meiddu Paul Pogba , Scott McTominay , Luke Shaw og hugsanlega Marcus Rashford en að þeim frátöldum er Óli stýrimaður líklegur til að stilla sínu liði svona upp : Líklegt byrjunarlið Man Utd í leikskipulaginu 4-2-3-1 Okkar menn mæta vel hvíldir og vandlega undirbúnir eftir óvenjulega langt 8 daga bil á milli leikja . Ekki það að slíkur biðtími sé neitt úrslitaatriðið í andrenalín-leik sem þessum en það spillir í það minnsta ekki fyrir að fá að hvíla ögn lúin bein eftir stanslaust leikjaálag síðasta mánuðinn . Að því sögðu þá hafa lærisveinar Klopp verið einstaklega öflugir í þessari maraþon-törn og það að hafa unnið alla leiki í sérlega þungu leikjaplani frá og með öðrum degi jóla er frábært . Næstu tveir leikir eru einmitt þeir síðustu af þessari 7 leikja syrpu með afar krefjandi mótherja og það væri einstaklega sætt að viðhalda velgengninni á kostnað erkifjendanna frá Manchester ( 7 , 9,13 ) . Liverpool voru ekki sérlega sannfærandi á lokakaflanum í síðasta leik gegn Tottenham en hafa sýnt að þeir hafa komið sér upp þeirri frábæru formúlu að vinna þrátt fyrir að vera ekki upp á sitt besta . Klopp hefur þó haft góðan tíma í þessari viku til að leggja upp gott leikskipulag og getur stillt upp afar sterku liði sem verður að öllum líkindum það sama og síðustu helgi . Mikið er af góðum fréttum varðandi endurkomur Fabinho , Matip , Lovren og annarra úr meiðslum þannig að það er að birta til á sjúkralistanum . Milner og Keita missa líklega af þessum leik en við verðum með leikmenn á bekknum sem geta breytt leikjum eins og Minamino , Shaqiri , Lallana og super-subinn Origi en sá síðastnefndi er sá eini af þeim fjórum sem ekki hefur skorað mark gegn MUFC . Byrjunarliðið er mjög líklegt til að vera það sama og í síðasta deildarleik og væri þá eftirfarandi : Líklegt byrjunarlið Liverpool í leikskipulaginu 4-3-3 Hjá gestunum þá þurfa þeir að leggjast á bæn að Marcus Rashford muni jafna sig tímanlega fyrir leikinn og muni eiga sinn allra besta dag . Ole Gunnar hefur sýnt það áður að hann er tilbúinn að fórna heilsu leikmanna sinna til lengri tíma til að gera Liverpool skráveifu til skemmri tíma . Við getum því alveg gert ráð fyrir því að Rashford muni spila eitthvað í þessum leik , jafnvel þó að hann þurfi að rúlla um völlinn á sjúkrabeði . Hitt atriðið sem MUFC þurfa að fá með sér er að sá De Gea sem hefur oft unnið leiki fyrir þá á árum áður mæti á svæðið en ekki sá oflaunaði og mistæki veiki hlekkur sem hefur verið á milli stanganna hjá þeim síðustu misserin . Það virðist sem að eftir hörmungar frammistöðu á HM 2018 að allt sjálfstraust hafi sogast úr Spánverjanum eins og sangríu í steggjaveislu á Ibiza . Við Púlarar vonum auðvitað að hann haldi uppteknum hætti með hlægilegum hörmungum en góður leikur hjá honum myndi gera mikið fyrir þá . Hjá Liverpool er aðalatriðið að við spilum á okkar eðlilegu getu og sem sterkara liðið á þessum tímapunkti í fótbolasögunni þá ætti það að duga til sigurs . Nýtingin á góðum færum er nokkuð sem mætti batna frá og með þessum leik en oft á tíðum hafa leikir Liverpool verið óþarflega spennandi og tæpir fram eftir leik þar sem tuðrunni hefur ekki verið komið nógu oft í netið þrátt fyrir flott uppspil . Spila okkar leik og nýta yfirburðina á Anfield til að tryggja 3 stig í átt að meistaratitlinum langþráða ( 7 , 9,13 ) . Blaðamannafundir Klopp ræddi ýmislegt á blaðamannafundinum í gær og hægt er að horfa á það hér : Ole Gunnar hafði einnig ýmislegt að ræða og það má hlusta á hérna : Liverpool hafa ekkert annað að óttast í þessum leik heldur en óttann sjálfan og sína eigin djöfla . Rauðu djöflarnir gætu alveg gírað sig upp í góðan leik gegn okkur en ef allt er eðlilegt þá eigum við að sigra þá á Anfield . Það væri þó alveg eftir því ef að leiðinleg mistök , VAR-dómgæsla eða eitthvað óvenjulegt rugl hefðu mikil áhrif en við skulum vona að góður fótbolti verði í hávegum hafður í þessum hörkuleik . Ég er vongóður um sigur en geri þó ekkert endielga ráð fyrir neinni flugeldasýningu . Þrjú stig duga mér og Klopp sama hvernig þau koma og það verður afar erfiður útileikur við Úlfana beint á eftir þessum . Mín ágiskun um gæfulega og getspaka niðurstöðu er 2 - 0 sigur fyrir Rauða herinn og munu Salah og Mané sjá um mörkin . Leikurinn hefst klukkan 16:30 á morgun og minnum við að sjálfsögðu á heimavöll okkar , Sport & Grill í Smáralind . Boltatilboð yfir leikjum og um að gera að hafa samband uppá að panta borð . Spænsku risarnir eru að mestu bara í samkeppni við hvorn annan heimafyrir og tróna að vanda á toppnum þó það sé áhugavert að Barcelona er komið í efsta sætið núna . Tottenham er í fyrsta skipti tekjuhæsta liðið í London á undan Chelsea á meðan Arsenal er í 11. sæti og West Ham í 18. sæti . Veitir reyndar ekkert af . Það hjálpaði Motormouth ekkert að pakka í vörn á heimavelli gegn þeirri vél sem þetta Liverpool lið er orðið . Á morgun , laugardaginn 11. Janúar munu Liverpool heimsækja Tottenham Hotspurs í Norður-Lundúnir . Þið vitið hvern ég meina . Fyrir þremur eða svo árum var Spurs rökréttasta liðið til að bera Liverpool saman við . Þetta var tímabilið sem Spurs léku alla heimaleiki sína á Wembley . Tottenham voru sáttir með sitt og Liverpool náði að knýja fram ótrúlega röð úrslita í meistaradeildinni sem endaði í úrslitaleik í Kiev . Því fór sem fór þar . Þegar kom að úrslitastund unnu Liverpool . Stóri munurinn á liðunum í dag liggur í hvernig þau brugðust við sitthvoru tapinu á stærsta sviðinu . Ekki West Ham United eða Manchester United . Colchester United sem spila í d-deildinni . Desember er klárlega á pappír erfiðasti mánuður ársins en síðan hann byrjaði hjá Liverpool hefur sigurhlutfallið í desember verið 73% , í janúar 41% . Salah hefur unnið þessi verðlaun tvö ár í röð , gott að þeir skipti þessu bróðurlega á milli sín . Fyrir viku hefði málsgreinin um meiðslalista liðsins verið kallaður Meiðslabókin . En í Alex Oxlade sneri óvænt til baka á móti Everton . Þó ég held að fátt myndi gleðja þann síðarnefnda eins og að skora á móti Tottenham held ég að Lallana verði í byrjunarliðinu , það er bara of stutt síðan Alex kláraði meiðslin . Ég er hræddari við þennan leik en flesta síðustu leiki . Kopverjar ættu að vita að flestir pennar síðurnar verða á Sport og Grill á morgun . Um að gera að mæta og taka þátt í rífandi stemmningu . Ég kemst ekki sjálfur , en biðla til lesenda sem mæta að skemmta sér vel og ávarpa þá félaga eingöngu sem „ Heims - og Evrópumeistara . “ Það er erfitt að hrífast með vægast sagt vafasömu Olíuríki sem dælir sjóðum ríkisins í rekstur Man City og beygir og brýtur þær reglur sem þarf til að koma liðinu í fremstu röð . Það er samt erfitt að meta að fullu hversu góður stjóri Guardiola er vegna þess að hann hefur alltaf stjórnað liðum með stjarnfræðilegt forskot á helstu keppinauta heimafyrir . Síðasta árið hans í Þýskalandi tapaði Bayern fyrir þriðja spænska liðinu í undanúrslitum , Athletico Madríd . Hann hefur á ellefu árum aðeins upplifað það tvisvar sem stjóri að hans lið vinni ekki deildina , unnið átta en eitt tímabilið var hann í fríi frá þjálfun . Guardiola tók við Man City árið 2016 í kjölfar þess að Leicester City vann deildina en Man City hafði þá ekki unnið Úrvalsdeildina tvö tímabil í röð . Þegar Chelsea vann 2015 endaði City með 79 stig . Leicester árið var City með 66 stig sem er magnað fyrir þann mannskap sem þeir voru með og £ 152m leikmannakaup fyrir tímabilið . Hópurinn sem Guardiola tók við sumarið 2016 kostaði £ 438.6m . Þ.e. samanlagt kaupverð hópsins árin áður en Guardiola tók við liðinu . Nettó hefur Man City undir stjórn Guardiola því eytt £ 493,6m í leikmenn umfram sölu á leikmönnum til að Guardiola geti keppt á jafnréttisgrundvelli við Klopp . Þetta er að meðaltali £ 164,8m á hverju tímabili á móti £ 41,4m sölu eða 123,4m að meðaltali í nettó eyðslu á tímabili . City liðið var fyrir með t.d. Sterling , annan lykilleikmann sem Liverpool hefur selt í tíð FSG sem telur ekki í þessari jöfnu . Eruð þið líka farin að horfa á afrek Klopp vs Guardiola í aðeins öðru ljósi ?